Börmingem

**Börmingem** ( [ˈbɝːmɪŋəm], sijaline virkand [ˈbɜːmɪŋɡəm], kelen pagin om brummi) om Suren Britanijan da Anglijan kahtenz' lidn eläjiden lugun mödhe. Se om Uest Midlends-regionan i ühtennimižen Uest Midlends-grafkundan administrativižeks keskuseks da palaks.

## Istorii
Eländpunkt sai lidnan statusad vl 1166 kuti torguindlidn.

Voz'sadoil 18.-19. lidn kändihe tegimištrevolücijan da fabriksisteman edelmatkajaks. Om sauvondsebrusiden pioneraks.

Börmingem šingotase metallurgijal, mašiništonsauvomižel i elektrotehnižel sarakol, sömtegimištol.

## Geografijan andmused

Lidn sijadase valdkundan suves, Anglijan päivlaskmas, 140 m ü.m.t. keskmäižel korktusel. Matkad Londonhasai om 162 km suvipäivnouzmha.

Klimat om ven meren neps pil'vekaz, tal'vel — lujas. Vozne keskmäine lämuz om +10,0 C°, kezakun-elokun +14,8..+16,8 C°, tal'vku-uhokun +4,3..+4,7 C°. Ekstremumad oma −14,3 C° (viluku) i +37,4 C° (heinku). Kezaaigan minimum om +0,5 C° (kezaku), tal'vaigan maksimum om +18,8 C° (uhoku). Ei voi panda halad kezakus-sügüz'kus. Paneb sadegid 809 mm vodes, kuidme läz tazomäras, enamba redukus-tal'vkus (79..84 mm kus), vähemba uhokus-sulakus (51..56 mm kus).

## Tobmuz

Lidnan tobmuden pämez' om mer (). Hän panese radnikusele vspäi 1838, strokun hätkeližuz om üks' voz'. Toižiden strokuiden voimuz om olmas, no se jäb kävutandata päpaloin. Nügüd'aigan strok zavodiše semendkun lopus. Edeližed lidnan pämehed oma Čaman Lal (*Chaman Lal*, 2023−2024), Ivonna Moskito (*Yvonne Mosquito*, 2018−2019).

## Eläjad
Vl 2017 lidnan ristitišt oli 1 137 100 eläjad. Vn 2011 Suren Britanijan rahvahanlugemižen mödhe läz 3,7 mln ristituid elädas lidnan aglomeracijas, se om kahtenz' surtte valdkundas kut lidn-ki.

Kaik viž universitetad baziruišoiš lidnas. Znamasižed üläopendusen aluzkundad oma valdkundaližed Börmingeman universitet (, oficialitomašti *Birmingham University*, alusenpanend 1825 kut medškol, om universitetaks vspäi 1900, 38,7 tuh. üläopenikoid 2022/23 openduzvodel) i Astonan universitet (alusenpanend 1895 kut tehnine kolledž, kätihe universitetaks vl 1966, 15,5 tuh. üläopenikoid 2017-18 openduzvodel).

## Transport
Avtobusad i lidnelektrojonused oma kundaližeks transportaks lidnas da sen ümbrištos. Vspäi 1999 kiruhtramvain jono (21 km, 26 stancijad) ühtenzoitab Börmingemad Vulvergempton-lidnanke. Vedadas jüguid äiluguižidme laivkanalidme.

Rahvahidenkeskeine civiline *Börmingem*-lendimport (*BHX / EGBB*, 13 mln passažiroid vl 2017) sijadase kümnes kilometras suvipäivnouzmpolehe lidnan keskuzpalaspäi. Tehtas reisid Evropan äjihe znamasižihe lidnoihe, Lähižen Päivnouzmman valdkundoihe, Keskmeren, Egiptan i Kanaran sariden lebutahoiže.

## Galerei

Victoria Square, Birmingham.jpg|Lidnan suiman sauvuz Viktorijan torgul (2003)
St Philip's Birmingham vrt.jpg|Pühän Filippan päjumalanpert' (om saudud vll 1710−1725, anglikanine jumalankodikund), vn 2010 nägu
Holloway Circus at dusk.jpg|Lidnan azjaližes keskuses vl 2018
The Main Library, University of Birmingham - geograph.org.uk - 26967.jpg|Börmingeman universitetan kirjišt (2000)
Birmingham-Airport-Terminal-Buildings.jpg|*Börmingem*-lendimportan terminalad vl 2015
2015-09-23 Birmingham New St Station.jpg|Znamasine *Börmingem-Nju-Strit*-raudtestancii vl 2015


## Homaičendad


## Irdkosketused
* Lidnan ohjastusen oficialine portal (''Birmingham City Council'' — ''birmingham.gov.uk'').